Kelliema fis-servizz ta’ tifkira għall-ex-Prim Ministru Ariel Sharon iddiskrivewh bħala bniedem riżolut dedikat għas-sigurtà tal-poplu Iżraeljan. Il-PrimMinistru Benjamin Netanyahu qal li Sharon kien wieħed mill-akbar kmandanti militari li l-Iżrael qatt kellu. Meqjus minn ħafna Iżraeljani bħala statista kbira, Sharon kien bniedem li d-dinja Għarbija ma kinitx iġġibu, tant li kien hemm ferħ kbir fil-Medda ta’ Gaża meta tħabbret il-mewt tiegħu nhar is-Sibt fl-età ta’ 85 sena wata tmien snin f’koma. Lil Sharon, li se jidfnuh fil-qabar tal-familja fid-deżert Negev, ingħata qima minn eluf meta kien qed espost quddiem il-parlament nhar il-Ħadd. Kienu ħafna d-dinjitarji minn madwar id-dinja li kienu prezenti għas-servizz funebri, fosthom delegazzjoni Amerikana mmexxija mill-Viċi President Joe Biden.